Source: http://docplayer.fi/573117-Idan-taigan-luontomatkailusuunnitelma.html
Timestamp: 2018-02-22 11:18:16+00:00
Document Index: 1993848

Matched Legal Cases: ['DIAARINUMERO 289', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Idän Taigan luontomatkailusuunnitelma - PDF
Idän Taigan luontomatkailusuunnitelma
Download "Idän Taigan luontomatkailusuunnitelma"
1 Eeva Pulkkinen Idän Taigan luontomatkailusuunnitelma Hossa, Kalevalapuisto ja Ystävyyden puisto Metsähallituksen luonnonsuojelujulkaisuja. Sarja C 90
2 Eeva Pulkkinen Metsähallitus, Luontokeskus Petola Lentiirantie 342, Kuhmo , Översättning: Tmi Pimma Åhman. Kansikuva: Lentuankoski on Kuhmon suosituimpia luonnonnähtävyyksiä. Kuva: Metsähallitus / Henna Meriruoko. Metsähallitus 2011 ISSN ISBN (pdf)
3 Eeva Pulkkinen Idän Taigan luontomatkailusuunnitelma Hossa, Kalevalapuisto ja Ystävyyden puisto
4 KUVAILULEHTI JULKAISIJA Metsähallitus JULKAISUAIKA TOIMEKSIANTAJA Metsähallitus HYVÄKSYMISPÄIVÄMÄÄRÄ LUOTTAMUKSELLISUUS Julkinen DIAARINUMERO 289/530/2011 SUOJELUALUETYYPPI/ SUOJELUOHJELMA ALUEEN NIMI NATURA ALUEEN NIMI JA KOODI ALUEYKSIKKÖ TEKIJÄ JULKAISUN NIMI TIIVISTELMÄ luonnonpuisto, luonnonsuojelualue, valtion retkeilyalue, Natura alue, soidensuojelualue Hossan retkeilyalue, Moilasenvaara, Kalevalapuisto, Ystävyyden puisto, Ulvinsalon luonnonpuisto Elimyssalon alue FI , Ulvinsalon alue FI , Iso-Palonen Maariansärkät FI , Lentuan alue FI , Juortanansalon alue FI , Martinselkonen FI , Sydänmaanaro FI , Rimpisuo FI , Hossa FI , Moilasenvaara FI , Pahamaailma FI , Kala-Peuro FI , Levävaara FI , Housuvaara FI , Iso Vaskenvaara FI , Öllärinsärkkä FI , Karsikkovaara Losolehto FI , Mesiönvaara FI , Mäntypuro FI , Viisiriihinen FI , Vieremänsuon alue FI , Murhisalo FI Pohjanmaan luontopalvelut Eeva Pulkkinen Idän Taigan luontomatkailusuunnitelma. Hossa, Kalevalapuisto ja Ystävyydenpuisto Tarve Itä-Kainuuta koskevalle luontomatkailusuunnitelmalle syntyi siitä, että alueella on runsaasti hienoja luonnonsuojelualueita, jotka ovat nousemassa olevan luontomatkailun kannalta tärkeitä vetovoimatekijöitä. Suunnittelualue kattaa Kainuun itäosien luonnonsuojelu- ja retkeilyalueet: Hossan retkeilyalueen lähiympäristöineen ja Kalevalapuiston alueet Suomussalmella sekä Ystävyyden puiston alueet Kuhmossa. Suunnitelma-alueella toimii Idän Taiga -matkailuyhdistys, joka on Wild Taiga -matkailutuotekonseptin luoja. Wild Taiga sai Euroopan komission EDEN- eli European Destination of Excellence -verkoston Destination of Excellence in Finland -palkinnon vuoden 2008 nousevana, paikallista kulttuuria ja elämäntapaa hyödyntävänä suomalaisena matkailukohteena. AVAINSANAT Suojelualueiden matkailukäytön kokonaistilannetta ei ollut kartoitettu, eikä myöskään ollut käsitystä siitä, mitä toiveita yrittäjillä ja matkailun kehittäjillä näille alueille on. Tältä pohjalta syntynyt luontomatkailusuunnitelma on kartoitus ja lähtöpiste yhteiselle tekemiselle ja matkailumahdollisuuksien kehittämiselle. Luontomatkailusuunnitelman päätarkoitus on kestävän luontomatkailun edistäminen. Kainuussa luontomatkailu on vielä melko pienimuotoista verrattuna suuriin matkailukeskuksiin. Matkailun toimijoilla on kuitenkin vahva näkemys siitä, että Idän Taigan luontomatkailu kasvaa ja että suojelualueilla tulee olemaan entistä merkittävämpi rooli matkailun vetovoimatekijänä. Suojelualueita kestävästi hyödyntämällä tuotetaan matkailijoille ja alueelle hyvinvointia. Wild Taiga -tuoteperhe tarvitsee lisää panostusta viestintään ja markkinointiin sekä tuotekehittelyyn. Luontokohteiden palvelujen laatu on epätasaista, ja niiden kuntoon saattamiseksi on tehtävä töitä. Kainuun matkailun erikoisuus on luonnontarkkailu ja -kuvaus. Ruokintaan perustuvaa eläinten tarkkailua ei voi harjoittaa suojelualueilla, mutta muilta osin luontokuvausmahdollisuudet otetaan suunnitelmassa huomioon säädösten sallimissa rajoissa. On tärkeää saada sopimukset kuntoon suojelualueita käyttävien matkailuyritysten kanssa. Yhteistyötä alueiden hallinnoijan ja matkailuyritysten välillä tiivistetään mm. säännöllisillä yhteisillä tapaamisilla. Idän Taigan eli Kainuun itäosien ensimmäinen luontomatkailusuunnitelma on laadittu helmi- ja syyskuun välisenä aikana 2010 Kainuun Etu Oy:n ja Metsähallituksen luontopalvelujen rahoittamana hankkeena. Matkailuyhdistys Idän Taiga ry:n hallitus on ollut mukana suunnitelman laadinnassa ja ohjauksessa. Luontomatkailusuunnitelma päivitetään viiden vuoden välein. Idän Taiga, Wild Taiga, Hossan retkeilyalue, Kalevalapuisto, Ystävyyden puisto, Itä-Kainuu, luonnonsuojelualue, kestävä matkailu, luontomatkailu MUUT TIEDOT Luontomatkailusuunnitelma laadittiin Kainuun Etu Oy:n hallinnoimassa hankkeessa LUMA Luontomatkailusuunnitelma Idän Taigan alueelle. SARJAN NIMI JA NUMERO Metsähallituksen luonnonsuojelujulkaisuja. Sarja C 90 ISSN ISBN (PDF) SIVUMÄÄRÄ 49 s. KIELI suomi KUSTANTAJA Metsähallitus PAINOPAIKKA JAKAJA Metsähallitus, luontopalvelut HINTA
5 PRESENTATIONSBLAD UTGIVARE Forststyrelsen UTGIVNINGSDATUM UPPDRAGSGIVARE Forststyrelsen DATUM FÖR GODKÄNNANDE SEKRETESSGRAD Offentlig DIARIENUMMER 289/530/2011 TYP AV SKYDDSOMRÅDE/ SKYDDSPROGRAM OMRÅDETS NAMN NATURA 2000-OMRÅDETS NAMN OCH KOD REGIONENHET FÖRFATTARE PUBLIKATION SAMMANDRAG naturpark, naturskyddsområde, strövområde, Natura 2000-område, myrskyddsområde Hossa strövområde, Moilasenvaara, Kalevalaparken, Vänskapens park, Ulvinsalo naturpark Elimyssalon alue FI , Ulvinsalon alue FI , Iso-Palonen Maariansärkät FI , Lentuan alue FI , Juortanansalon alue FI , Martinselkonen FI , Sydänmaanaro FI , Rimpisuo FI , Hossa FI , Moilasenvaara FI , Pahamaailma FI , Kala-Peuro FI , Levävaara FI , Housuvaara FI , Iso Vaskenvaara FI , Öllärinsärkkä FI , Karsikkovaara Losolehto FI , Mesiönvaara FI , Mäntypuro FI , Viisiriihinen FI , Vieremänsuon alue FI , Murhisalo FI Österbottens naturtjänster Eeva Pulkkinen Naturturismplan för östra Kajanaland. Hossa, Kalevalaparken och Vänskapens park. Behovet av en naturturismplan för östra Kajanaland uppkom för att det på området finns så många fina naturskyddsområden som är viktiga attraktionsfaktorer med tanke på den växande naturturismen. Planområdet består av naturskydds- och strövområden i de östra delarna av Kajanaland: Hossa strövområde med näromgivning, områdena i Kalevalaparken i Suomussalmi samt de områden som ingår i Vänskapens park i Kuhmo. På planområdet verkar turistföreningen Idän Taiga, som har tagit fram turismkonceptet Wild Taiga. Wild Taiga beviljades år 2008 priset Destination of Excellence in Finland av Europeiska kommissionens nätverk EDEN dvs. European Destination of Excellence. Wild Taiga belönades för att det är ett stigande finskt turistmål som utnyttjar den lokala kulturen och levnadssättet i sen verksamhet. NYCKELORD ÖVRIGA UPPGIFTER Det fanns ingen helhetsbild av användningen av skyddsområdena för turism och man hade inte heller någon uppfattning om vilka önskemål företagare och de som vill utveckla turismen hade för de här områdena. Naturturismplanen uppkom som ett svar på detta behov och den är en kartläggning som fungerar som utgångspunkt för samarbetet och utvecklingen av turismmöjligheterna. Huvudsyftet med naturturismplanen är att främja en hållbar naturturism. I jämförelse med turismen i stora turistcentra är turismen i Kajanaland än så länge rätt småskalig. Aktörerna inom turismen har dock en stark vision om att naturturismen i östra Kajanaland (Idän Taiga) kommer att växa och att naturskyddsområdena kommer att spela en allt viktigare roll som attraktionsfaktorer för turismen. Genom att utnyttja skyddsområdena på ett hållbart sätt skapar man välfärd såväl åt turisterna som till hela området. Inom produktfamiljen Wild Taiga bör man satsa hårdare på information, marknadsföring och produktutveckling. Kvaliteten på tjänsterna i naturobjekten är ojämn, och man bör arbeta flitigt för att förbättra tjänsterna. Specialiteter för turismen i Kajanaland är naturobservation och naturfotografering. Observering av djur som utfodras går inte att ordna på naturskyddsområden, men för övrigt och inom ramen för olika bestämmelser beaktas naturfotografering i naturturismplanen. Det är viktigt att man får avtalen med de turistföretag som använder skyddsområden i sin verksamhet i skick. Samarbetet mellan den som förvaltar områdena och turistföretagen intensifieras bl.a. med hjälp av regelbundna möten. Den första naturturismplanen för östra Kajanaland utarbetades mellan februari och september 2010 i ett projekt som finansierades av Kainuun Etu Oy och Forststyrelsens naturtjänster. Styrelsens för turistföreningen Idän Taiga ry deltog i utarbetandet och styrningen av planen. Naturturismplanen uppdateras med fem års mellanrum. Östra Kajanaland, Wild Taiga, Hossa strövområde, Kalevalaparken, Vänskapens park, naturskyddsområde, hållbar turism, naturturism Naturturismplanen utarbetades inom projektet LUMA Luontomatkailusuunnitelma Idän Taigan alueelle, som administrerades av Kainuun Etu Oy. SERIENS NAMN OCH NUMMER Metsähallituksen luonnonsuojelujulkaisuja. Sarja C 90 ISSN ISBN (PDF) SIDANTAL 49 s. SPRÅK finska FÖRLAG Forststyrelsen TRYCKERI DISTRIBUTION Forststyrelsen, naturtjänster PRIS
6 Sisällys 1 JOHDANTO ALUERAJAUS JA SUUNNITELMAN TAVOITTEET Aluerajaus Suunnitelman tavoitteet TOIMINTAYMPÄRISTÖ Luontomatkailun yleiset trendit Matkailun suunnitelmat ja keskeiset toimijat Kainuussa Matkailun palvelutarjoajat Matkailuyrittäjät Metsähallitus Kunnat Maakunnalliset kehittäjät ja kehitysorganisaatiot IDÄN TAIGA MATKAKOHTEENA Taigametsän lumo Luonnon ja kulttuurin harmoniaa Elämyksiä luonnossa ja luonnosta LUONTOMATKAILUN NYKYTILA Kysyntä Tarjonta Majoitus Kulttuuri Hossan, Kalevalapuiston ja Ystävyyden puiston tarjonta Opastusviestintä ja markkinointi Idän Taigan luontomatkailun vahvuudet ja mahdollisuudet Johtopäätökset nykytilasta LUONTOMATKAILUN KESTÄVYYS Kestävän luontomatkailun periaatteet Luontomatkailun kestävyyden arviointi LUONTOMATKAILUN TAVOITTEET KEHITTÄMISOHJELMA Markkinointi ja viestintä Maastorakenteet, reitit ja muu palveluvarustus Luontokohteisiin tukeutuvien matkailutuotteiden kehittäminen SUUNNITELMAN SEURANTA LÄHTEET LIITTEET Liite 1 Alueet ja palvelukartat Liite 2 LAC-seurantamenetelmän kuvaus Liite 3 Idän Taiga -alueen LAC-menetelmän kriteerit ja mittarit... 48
7 1 Johdanto Alkuperäinen tarve Itä-Kainuuta koskevalle luontomatkailusuunnitelmalle syntyi siitä, että alueella on runsaasti hienoja luonnonsuojelualueita, jotka ovat nousemassa olevan luontomatkailun kannalta tärkeitä vetovoimatekijöitä. Suojelualueiden matkailukäytön kokonaistilannetta ei ollut kartoitettu, eikä myöskään ollut käsitystä siitä, mitä toiveita yrittäjillä ja matkailun kehittäjillä näille alueille on. Tältä pohjalta syntynyt luontomatkailusuunnitelma on kartoitus ja lähtöpiste alueiden hallinnoijan ja alueilla toimivien yritysten väliselle yhteiselle tekemiselle ja matkailumahdollisuuksien kehittämiselle. Suunnitelma-alue kattaa Kainuun itäosien luonnonsuojelu- ja retkeilyalueet: Hossan retkeilyalueen lähiympäristöineen ja Kalevalapuiston alueet Suomussalmella sekä Ystävyyden puiston alueet Kuhmossa. Suunnitelma-alueella toimii noin 60 yrityksen muodostama Idän Taiga -matkailuyhdistys, joka on Wild Taiga -matkailutuotekonseptin luoja. Wild Taiga -tuotteet ammentavat paikallisesta luonnosta ja kulttuurista. Wild Taiga sai Euroopan komission EDEN-verkoston (European Destination of Excellence) Destination of Excellence in Finland -palkinnon vuoden 2008 nousevana, paikallista kulttuuria ja elämäntapaa hyödyntävänä suomalaisena matkailukohteena. Metsähallituksen Pohjanmaan luontopalvelut on Idän Taiga ry:n jäsen. Luontomatkailusuunnitelman päätarkoitus on kestävän luontomatkailun edistäminen suunnittelualueella. Kestävästä matkailusta on lukuisia erilaisia määritelmiä. Tässä suunnitelmassa kestävällä matkailulla tarkoitetaan taloudellisesti elinvoimaista matkailua, joka ei tuhoa resursseja, joista matkailu on tulevaisuudessa riippuvainen, erityisesti fyysistä ympäristöä ja matkailukohteen yhteisön sosiaalista kudosta (Swarbrooke 1999). Kestävä matkailu kiinnittää huomion matkailun suunnittelussa ja kehittämisessä sen taloudelliseen, sosiokulttuuriseen ja ekologiseen kestävyyteen lyhyellä ja pitkällä aikatähtäimellä sekä eri aluetasoilla (Saarinen 1998). Toinen matkailusuunnitelman keskeinen käsite on luontomatkailu. Metsähallituksessa luontomatkailu määritellään samoin kuin Valtioneuvoston (Valtioneuvosto 2003) vahvistamassa luonnon virkistyskäytön ja luontomatkailun kehittämisohjelmassa (VILMAT): Luontomatkailulla tarkoitetaan kaikkea luontoon tukeutuvaa matkailua. Hieman suppeammin määriteltynä luontomatkailua on sellainen matkailu, jonka yhteydessä virkistäydytään luonnossa. Luontomatkailu yhdistää luonnon virkistyskäytön ja matkailun. Luontomatkailussa luonto on merkittävä vetovoimatekijä tai toimintaympäristö. Luonnon virkistyskäytössä on luontomatkailua lähes kaikki se, mikä ei ole päivittäistä lähivirkistystä. Siten mm. matkailuun liittyvä loma-asuminen ja sen yhteydessä tapahtuva virkistyskäyttö katsotaan luontomatkailuksi. Luontomatkailusuunnitelma lähtee liikkeelle aluerajauksista ja suunnitelmalle asetetuista tavoitteista. Toimintaympäristön kuvauksessa esitellään luontomatkailun kansainväliset trendit sekä ne toimijat ja suunnitelmat, jotka liittyvät Kainuun matkailun kehittämiseen. Vetovoimatekijöiden jälkeen tarkastellaan alueen luontomatkailun nykytilaa, esitellään kestävän luontomatkailun periaatteet ja kuvataan matkailun ympäristövaikutusten arviointia ja seurantaa koskeva hyväksyttävän muutoksen rajat (Limits of Acceptable Change, LAC) -menetelmä. Luontomatkailun tavoitetilan kautta edetään konkreettiseen toimenpide- ja rahoitussuunnitelmaan, jossa sovitaan niin yhteisistä tekemisistä kuin toimintatavoistakin. Suunnitelma on tehty helmi-syyskuussa 2010 LUMA Luontomatkailusuunnitelma Idän Taigan alueelle -hankkeessa, jonka hallinnosta on vastannut Kainuun Etu Oy. Ohjausryhmän puheenjohtaja on ollut Virpi Keränen. Hankkeen toteuttamisesta on vastannut projektipäällikkö, erikoissuunnittelija Eeva Pulkkinen Metsähallituksesta tukenaan puistonjohtaja Kerttu Härkönen ja eri- 7
8 koissuunnittelija Matti Tapaninen Metsähallituksesta. Suunnitelman pohjaksi tehtiin yritystutkimus (Pulkkinen 2010) haastattelemalla 24 Idän Taiga ry:n jäsenyritystä. Lisäksi on kuultu Kuhmon ja Suomussalmen kuntien edustajien näkökulmat luontomatkailun kehittämiseen. Suunnitelmaa on työstetty kahdessa strategiatyöpajassa, 2.3. ja Luontomatkailusuunnitelmahanketta on ohjannut Idän Taiga ry:n hallitus, joka on hyväksynyt suunnitelman kokouksessaan Metsähallituksen Pohjanmaan luontopalvelut seuraa suunnitelman toteutumista säännöllisesti, ja suunnitelma päivitetään noin viiden vuoden kuluttua. 8
9 2 Aluerajaus ja suunnitelman tavoitteet 2.1 Aluerajaus Idän Taigan luontomatkailusuunnitelmassa keskitytään matkailun kuvaamiseen, suunnitteluun ja kehittämiseen kolmen itäisessä Kainuussa sijaitsevan aluekokonaisuuden kautta: Hossa Etelä- Kuusamo, Kalevalapuisto ja Ystävyyden puisto. Kuhunkin aluekokonaisuuteen kuuluu useita erillisiä suojelualueita. Matkailullinen käyttö painottuu erityisesti Hossaan, mutta myös muilla alueilla on matkailua ja matkailun yritystoimintaa. Ystävyyden puistoon kuuluva Ulvinsalon luonnonpuisto jää matkailukäytön ulkopuolelle, sillä liikkuminen luonnonpuistossa on mahdollista vain tutkimustarkoituksissa. Aluekokonaisuudet on esitelty tarkemmin liitteessä 1. Koko suunnittelualuetta havainnollistaa kuvan 1 kartta Kainuun luonnonsuojelu- ja retkeilyalueista. Suunnitelma sivuaa myös varsinaisten kohdealueiden ympäristöä. Esimerkiksi pitkät vaellus-, hiihto- ja koiravaljakkoreitit kulkevat myös suojelualueiden ulkopuolella, sinne sijoittuvat myös ruokintaan perustuvaan eläinten tarkkailuun liittyvät matkailupalvelut. Itäinen Kainuu on matkakohteena vielä melko tuntematon ja käyntimääriltään vähäinen, mutta sieltä on matkailullisia yhteyksiä Vuokatin, Ukkohallan ja Paljakan matkailukeskuksiin. Vuokatista noin puolen tunnin matkan päässä sijaitsee kaksi kansallispuistoa, Hiidenportti ja Tiilikka, jotka eivät kuitenkaan kuulu suunnitelma-alueeseen. Hossalla on kytkös Rukan Kuusamon suuntaan (Närängän luonnonmetsät, Julma-Ölkky) ja Kylmäluoman retkeilyalueeseen. Suunnitelma-alueella on vahvat yhteydet Venäjän puolella sijaitseviin sisarpuistoihin, Kalevalan kansallispuistoon ja Kostamuksen luonnonpuistoon. Kalevalan kansallispuisto perustettiin vuonna Sen toiminta luontomatkailukohteena on vasta alussa. Ystävyyden puisto ja Kostamuksen luonnonpuisto ovat vuodesta 1990 muodostaneet Ystävyyden luonnonsuojelualueen, ensimmäisen ns. puistoparin Suomen ja Venäjän rajalla, ja yhteistyö on ollut tiivistä mm. yhteisten hankkeiden kautta. 9
10 Kuva 1: Hossan, Kalevalapuiston ja Ystävyyden puiston sijainti. Metsähallitus Maanmittauslaitos 1/MML/11. 10
11 2.2 Suunnitelman tavoitteet Idän Taigan luontomatkailusuunnitelman päätavoitteena on edistää Kuhmon ja Suomussalmen alueen luontomatkailun kehittymistä ja monipuolistumista. Suunnitelman avulla luonnonsuojeluja retkeilyalueet ja niillä olevat palvelut asemoidaan tehokkaammin alueella toimivan matkailun voimavaraksi. Suunnitelmalla rakennetaan luontomatkailun saralla toimivien kesken yhteistä visiota ja entistä parempia yhteistoimintatapoja alueen matkailulliselle kehittämiselle ja kestävän luontomatkailun edistämiselle. Luontomatkailusuunnitelman tavoitteena on lisäksi vahvistaa suojelu- ja retkeilyalueiden asemaa osana Wild Taiga -brändiä ja varmistaa suojelualueisiin kytkennässä olevan luontomatkailun kestävyyttä pitkällä tähtäimellä siten, etteivät luonto- ja kulttuuriarvot vaarannu. Onnistunut luontomatkailuyhteistyö edistää paikallisyhteisön elinvoimaisuutta ja lisää matkailun paikallistaloudellista vaikuttavuutta. Suunnitelmassa määritellään yhteiset tavoitteet, keinot ja toimintatavat suojelualueisiin liittyvän matkailun yhteistyölle ja kuvataan menetelmä luontomatkailun ympäristövaikutusten arvioimiseen. Suunnitelma noudattaa Kainuun maakuntastrategian (Kainuun maakunta -kuntayhtymä 2005) linjauksia ja maakuntaohjelman (Kainuun maakunta -kuntayhtymä 2009a) sekä Kainuun matkailustrategian (Matkailun edistämiskeskus 2010a) tavoitteita. Suunnitelma edistää myös valtakunnallisen matkailustrategian (Valtakunnallinen matkailustrategiatyöryhmä 2006) toteutusta ja on yhteensopiva strategian teemakohtaisten ohjelmien kanssa. Suunnitelma on myös osa Kainuun luontomatkailun teemaohjelman koordinointihankkeen työohjelmaa (Kainuun maakunta -kuntayhtymä 2007). Näiden lisäksi Metsähallitus noudattaa valtakunnallisia kestävän luontomatkailun periaatteita (Metsähallitus 2004) ja matkailuyhteistyötä koskevaa ohjeistustaan. 11
12 3 Toimintaympäristö 3.1 Luontomatkailun yleiset trendit Suomen matkailustrategian 2020 (Valtakunnallinen matkailustrategiatyöryhmä 2006) mukaan luontomatkailu on kansainvälisesti nopeimmin kasvava ja kehittyvä matkailun muoto. Sen on arvioitu kasvavan noin kymmenen prosenttia vuosittain. Myös luonto- ja kulttuuriperustaisen matkailun uskotaan kasvavan entisestään, kun länsimaalaiset ikääntyvät ja matkailijat etsivät uudenlaisia, vaihtoehtoisia matkakohteita ja tapoja matkustaa. Matkailijat hakevat yhä enemmän luontoon ja kulttuuriin perustuvia matkatuotteita. Kansainvälisten trendien mukaan ihmiset ovat kokeneita matkustajia ja tarkkanäköisiä oman matkakohteensa valinnan suhteen, mikä ohjaa heitä etsimään uudenlaisia paikkoja ja matkailutuotteita, ihmiset liikkuvat aiempaa enemmän ja valtioiden rajat ylittävästä matkustamisesta on tullut entistä helpompaa, lomat ovat lyhyempiä kuin aiemmin, mutta niitä pidetään useammin ympäri vuoden, ihmiset ovat entistä aktiivisempia lomallaan ja etsivät erilaisia aktiviteetteja, eurooppalainen väestö ikääntyy, mutta säilyy aktiivisena pidempään, ihmiset ovat enenevässä määrin tietoisia ympäristön tilasta. Suomen matkailustrategiassa 2020 todetaan, että suurin yksittäinen matkailualan toimintaympäristön muutostekijä on ollut vuonna 2007 alkanut maailmanlaajuinen finanssikriisi ja sitä seurannut taantuma, minkä seurauksena matkailu on jonkin verran vähentynyt. Taantuman aiheuttaman notkahduksen ei kuitenkaan oleteta muuttavan matkailukysynnän rakenteita pysyvästi. Matkailumarkkinoiden kehitystä ohjaavissa trendeissä ei ole tapahtunut suuria muutoksia. Entisestään ovat vahvistuneet ja selkiytyneet ympäristötietoisuuden korostuminen, asiakasryhmien entistä eriytyneempi segmentoituminen ja Internetin merkityksen kasvu. 3.2 Matkailun suunnitelmat ja keskeiset toimijat Kainuussa Idän Taigan luontomatkailusuunnitelmassa on huomioitu seuraavat keskeiset strategiat ja asiakirjat, joissa mainittuihin tavoitteisiin ja toimenpiteisiin suunnitelma tukeutuu: Ohjelma luonnon virkistyskäytön ja luontomatkailun kehittämiseksi (Luonnon virkistyskäytön ja luontomatkailun kehittämistyöryhmä 2002) Suomen matkailustrategia vuoteen 2020 ja toimenpideohjelma vuosille (Valtakunnallinen matkailustrategiatyöryhmä 2006) Kainuun maakuntasuunnitelma 2025 (Kainuun maakunta -kuntayhtymä 2005) Kainuun maakuntaohjelma (Kainuun maakunta -kuntayhtymä 2009a) Kainuun maakuntakaava 2020 (Kainuun maakunta -kuntayhtymä 2009b) Kainuun matkailustrategia (Matkailun edistämiskeskus 2010a) Kainuun matkailun kansainvälistymisstrategia (päivitettävänä, Kainuun Etu Oy 2010) Wildlife-matkailutuotteiden kehittämisstrategia (Matkailun edistämiskeskus 2009) Kuhmon kaupungin matkailustrategia Suomussalmen kunnan matkailua koskevat päämäärät ja toimintalinjat (Suomussalmen kunta 2010) Hossan matkailustrategia 2001 (Suomussalmen kunta 2010) Kestävän luontomatkailun periaatteet (Metsähallitus 2004) Suojelualueiden hoidon ja käytön periaatteet (Metsähallitus 2010) Matkailun keskeiset toimijat suunnitelma-alueella ovat matkailun palvelutarjoajat, kunnat ja maakunnalliset kehittäjät. 12
13 3.2.1 Matkailun palvelutarjoajat Matkailuyrittäjät Suomussalmen ja Kuhmon itäosien matkailuyrittäjien yhdistyksessä, Idän Taiga ry:ssä, on 61 jäsentä. Jäsenyritykset ovat enimmäkseen pieniä perheyrityksiä. Yritykset jakaantuvat noin puoliksi yhden hengen yrityksiin ja 3 6 henkilöä työllistäviin yrityksiin. Keskimäärin yrityksissä työskentelee 2,5 kokoaikaista vakituista työntekijää ja yksi määräaikainen työntekijä. Koska matkailu ei ole ympärivuotista, on pysyvän, ammattitaitoisen henkilöstön saaminen vaikeaa. Tämä vaikuttaa pitkän tähtäimen suunnitteluun. Idän Taiga ry perustettiin vuonna Tällä hetkellä yhdistyksen toiminta on hankepohjaista. Idän Taigan alueen matkailuyhteistyön kehittämishanke työllistää yhden henkilön. Hanke päättyy Vakinaista henkilökuntaa yhteistyön kehittämiseen ja toiminnan pyörittämiseen ei hankepäällikön lisäksi ole. Sekä Suomussalmen kunta että Kuhmon kaupunki tukevat Idän Taiga ry:tä rahallisesti. Metsähallituksen luontopalvelut on yhdistyksen jäsen. Wild Taiga -tuotemerkin (ks. luku 5.2) omistaa Kuhmon kaupunki ja Idän Taiga ry:llä on siihen käyttöoikeus. Yhdistys on aloittamassa Wild Taiga -tuoteperheen tulevaisuuden strategiatyötä. Metsähallitus Metsähallitus on suunnitelma-alueen suuri maanomistaja: noin puolet Kuhmon ja Suomussalmen maapinta-alasta on Metsähallituksen hallinnassa. Metsähallituksen luontopalvelut hoitaa suunnitelma-alueen luonnonsuojelu- ja retkeilyalueita ja niiden palveluvarustusta, jotka ovat tietyin ehdoin niin jokamieskäyttäjien kuin matkailuyrittäjienkin käytössä (liite 1). Luonnonsuojelualueiden käyttöä säätelevät niiden perustamisasetukset, luonnonsuojelualueiden hoidon ja käytön periaatteet (Metsähallitus 2010) ja kunkin alueen hoito- ja käyttösuunnitelmat (Metsähallitus 2006 ja 2008a). Luonnonsuojelu- ja retkeilyalueilla tapahtuvasta matkailun yritystoiminnasta tehdään sopimus yrityksen ja luontopalvelujen välillä. Käyttöoikeussopimus antaa yrittäjälle oikeuden käyttää alueen retkeilyrakenteita ja muuta varustusta yritystoiminnassaan tietyin ehdoin ja korvausta vastaan. Yhteistyösopimuksessa sovitaan edellisen lisäksi syvemmälle menevästä kumppanuudesta, johon liittyy oleellisesti yhteinen markkinointi ja viestintä (näkyvyys luontokeskuksissa, luontopalvelujen opastusaineistossa, Luontoon.fi-sivuilla ja yritysten jakelukanavissa) sekä yhteinen tuotekehittely. Luonnonsuojelu- ja retkeilyalueiden ohella myös valtion talousmetsät ovat luontomatkailuyrittäjille tärkeää toiminta-aluetta. Talousmetsissä toimittaessa yrittäjä tekee sopimukset Metsähallituksen metsätalouden tulosalueen kanssa. Metsähallituksen maksullisista luontomatkailupalveluista vastaa Villi Pohjola, jonka toimintaa suunnitelma-alueella on kämppien vuokraus ja vuokrakämppien välitys. Kunnat Kuhmon kaupunki on luopunut erillisestä matkailutoimistostaan ja kehittää matkailua osana elinkeinotoimiston tehtäväkenttää. Kaupunki ostaa matkailuneuvontapalvelut Idän Taiga ry:ltä (www.visitkuhmo.fi). Kaupungilla on halu kehittää luontomatkailua ja tehostaa vuosikymmenten aikana rakennetun luonnossa liikkumista helpottavan palveluvarustuksen käyttöä. 13
14 Suomussalmen kunnan matkailuneuvonnassa työskentelee kaksi vakituista henkilöä ja kausioppaita. Kunta tuottaa matkailuaineistoa ja ylläpitää nähtävyyksiä, kuten Turjanlinnaa ja Domnan Pirttiä Maakunnalliset kehittäjät ja kehitysorganisaatiot Kainuun maakunnan elinkeinollinen kehittäminen on kuntien omistaman osakeyhtiön, Kainuun Etu Oy:n vastuulla. Kainuun Etu Oy:llä on käynnissä useita matkailun kehittämishankkeita. Se vetää mm. Kainuun kansainvälistä matkailumarkkinointia, Idän Taigan alueen matkailuyhteistyön kehittämishanketta ja Kainuun luontomatkailun teemaohjelmaa. Myös Kajaanin ammattikorkeakoulu (KAMK) ja Kainuun maakunta -kuntayhtymä ovat matkailun kehittämisessä mukana. KAMK hallinnoi TUTKA-tuotekehityshanketta sekä Matkailun ennakoinnin tutkimus ja kehittäminen Kainuussa ja Koillismaalla -hanketta (Kajaanin ammattikorkeakoulu 2010), jonka tuloksia hyödynnetään myös tässä luontomatkailusuunnitelmassa. 14
15 4 Idän Taiga matkakohteena Matkailun edistämiskeskuksen (Matkailun edistämiskeskus 2010b) kansainvälisen luontomatkailututkimuksen mukaan Suomen vahvuuksina luontomatkailussa nähdään mm. harva asutus ja laajat erämaa-alueet. Suomi koetaan vielä aidoksi matkakohteeksi, jossa jokamiehenoikeudet antavat mahdollisuuden kulkea melko vapaasti. Ensiarvoisia valtteja ovat puhtaus ja turvallisuus. Eläimistö antaa mahdollisuudet luonnontarkkailuun ja -kuvaamiseen. Suomessa on selkeästi erotettavissa neljä vuodenaikaa, joista kukin luo matkailulle erilaisia olosuhteita ja tilanteita. Luontomatkailun lisäksi matkaan halutaan sisällyttää kulttuuria. Kainuun ja Koillismaan matkailullisen vetovoiman ytimen muodostavat tulevaisuudessa yhä selvemmin luontoon ja kestävään matkailuun pohjautuvat laadukkaat aktiviteetit ja elämykset (Kajaanin ammattikorkeakoulu 2010). Matkakohde valitaan yhä useammin luontoarvojen perusteella ja erityistä huomiota kiinnitetään palvelujen laatuun ja turvallisuuteen. Teemapohjainen matkailu on nousussa, ja alueen tärkeimmät teemat liittyvätkin luontoon. Kesäteemoista tärkeimpiä ovat vaellus ja retkeily, luonnon katselu ja kuvaus sekä kalastus. Vaellusaktiviteettien kärjessä ovat kevyet päiväretket ja niiden ykköstekijöinä siisteys ja hyvät opastetaulut. Talviteemoista tärkeimmiksi ovat tulleet hiihtoretket, laskettelu ja muut rinneaktiviteetit, joulu ja uusivuosi, husky- ja porosafarit sekä talvikalastus. Ympärivuotisista teemoista tärkeimmäksi nousevat luonnon hiljaisuus sekä hiljaiset kohteet ja ohjelmat. Kaikki yllä olevissa selvityksissä mainitut vahvuudet ovat suoraan johdettavissa Idän Taigan vetovoimatekijöihin. Itäisillä alueilla Taiga-nimi luo positiivista mielikuvaa. Luonto ja kulttuuri kulkevat vahvasti käsi kädessä: luonnossa liikkuessa ei voi olla kohtaamatta rikasta kulttuuriperintöä ja kulttuuri puolestaan kumpuaa luonnosta. Idän Taiga -alueen matkailullisia vetovoimatekijöitä kartoitettiin luontomatkailusuunnitelman laadinnan yhteydessä järjestetyssä yrittäjätyöpajassa. Tulokset on seuraavassa jaoteltu teemoittain: 1. Luonto, maisemat ja sijainti (Taigametsän lumo) 2. Luonto ja kulttuuri (Luonnon ja kulttuurin harmoniaa) 3. Palvelut ja harrastusmahdollisuudet (Elämyksiä luonnossa ja luonnosta) 4.1 Taigametsän lumo Vihreät metsät, monipuoliset suot ja puhtaat vedet ovat luonteenomaisia Kuhmon ja Suomussalmen erämaiselle luonnolle, Idän Taigalle, tai kansainvälisemmin Wild Taigalle. Jääkauden seurauksena syntyneet harjujaksot tuovat oman lisänsä maaston monipuolisuuteen. Leimaa-antava tekijä on suunnattoman suuri pohjoinen taigavyöhyke, joka ulottuu Tyyneltä Valtamereltä Suomeen saakka. Idän Taiga on siitä vain murunen, mutta lähellä ja helposti saavutettavissa. Eteläinen ja pohjoinen luonto lyövät kättä. Eniten näillä seuduilla kiehtovat taigan alkuperäisasukkaat: kaikki Suomen neljä suurpetoa ja niiden lisäksi mm. metsäpeura, metso ja majava. Suomussalmi on Suomen eteläisintä poronhoitoaluetta, joten porojakaan ei tarvitse mennä Lappiin asti katsomaan. Metsän anti on korkeassa kurssissa. Alkuperäisluonto antaa parastaan lukuisilla luonnonsuojelualueilla, joista näyttävimmät on koottu Ystävyyden puistoksi, Kalevalapuistoksi ja Hossan retkeilyalueeksi monipuolisine luontoliikunta- ja virkistysmahdollisuuksineen. Luonnonantimet ovat kautta aikain houkutelleet runsain määrin metsästäjiä ja kalastajia. Tuskin on Suomessa metsä- 15
16 miestä, joka ei Kainuun metsästysmahdollisuuksia tuntisi. Marjastus on myös merkittävä tekijä. Puolukanpoiminnan MM-kisat eivät ole sattumalta kotiutuneet Suomussalmelle. Vaikka alueella on lukuisia edustavia suojelualueita, koetaan itäisen Kainuun vetovoiman puutteeksi se, että täällä ei ole nimekästä kansallispuistoa tai superreittiä. Kansallispuiston status on maailmanlaajuinen ja jo sana kansallispuisto riittää kertomaan kohteen palvelun tasosta. Toisaalta koko Wild Taiga on yhtä suurta puistoa. Vetovoimaa lisäävät lukuisiin pyhiin kohteisiin liittyvät muinaiset kertomukset, jotka vain odottavat löytämistään ja esiintuomistaan. Vuodenkierron näytelmä on ikivanha, mutta erämaan ainutlaatuinen tunnelma ottaa kulkijan valtaansa yhä uudelleen kaikkina vuodenaikoina. Oikea talvi tuo oman eksotiikkansa ja lisänsä luontoliikunnan kirjoon. Taigan pehmeä vihreys kesällä, väriloisto syksyllä ja huikaiseva valkeus talvella yhdistettynä linnunlauluun tai rikkumattomaan rauhaan takaavat niin sielulle kuin ruumiillekin puhdistavan luontokokemuksen. Yön pimeys ja tähtitaivas ovat monille kaupungeista tuleville matkailijoille uusia kokemuksia samoin kuin valosaasteettomuus ja äänimaiseman rauhoittava erilaisuus. 4.2 Luonnon ja kulttuurin harmoniaa Kainuu on kuulu luonnostaan ja kulttuuristaan. Rajaseudun rikas kulttuuriperintö ja sen tuntemus ja ymmärtäminen ovat myös luontomatkailun keskeisiä tekijöitä. Kulttuuriperintöön ovat vaikuttaneet Kainuun ihmiset, jotka ovat toimineet niukoissa ja karuissa luonnonoloissa kahden valtakunnan rajalla kulttuurien vuorovaikutuksessa. Nykypäivänä seudun kulttuurianti tulee esille ennen kaikkea kalevalaisuudessa ja Kuhmon Kamarimusiikkifestivaaleilla. Noin kolmensadan kilometrin mittainen yhteinen raja Venäjän kanssa on Kainuunkin seuduilla vuoroin erottanut, vuoroin yhdistänyt kansoja ja kulttuureja. Mahtavan taigavyöhykkeen länsilaidalla, kahden meren puolivälissä sijaitessaan seutu on toiminut kauttakulkureittinä tai puskurina idän ja lännen välillä milloin rauhan, milloin sodan töissä. Tänäkin päivänä Suomen itärajalla on mystinen vetovoimansa osin rajankäyntiin liittyvän rikkaan vaiheikkaan historian takia, osin EU:n itärajana. Itäisessä Kainuussa ollaan koko suomalaisen kulttuurin juurilla, sillä alueella on merkittävä osuus Kalevalan ja karelianismin synnyssä. Lönnrot teki useita runonkeruumatkoja Kuhmon kautta Vienan Karjalaan ja hänen jälkeensä tulivat monet Kalevalan innoittamat taiteilijat. Sen seurauksena mm. Lentuan nykyisen luonnonsuojelualueen maisemat ikuistuivat Gallen-Kallelan Ainotriptyykkiin. Kalevalaan kytkeytyy vahvasti myös kansanmusiikki, erityisesti runonlaulu, jonka vanha taitaja Jussi Huovinen asuu edelleen Suomussalmen Hietajärvellä. Kansanmusiikki elää myös tässä päivässä: Kuhmoon perustettiin Runonlaulu-Akatemia lokakuussa Suomen ainoat vielä asuttuina säilyneet vienankarjalaiskylät Kuivajärvi ja Hietajärvi Suomussalmella ja jo sammunut Rimmin kylä Kuhmossa sijaitsevat aivan rajan tuntumassa nykyisten suojelualueiden läheisyydessä. Kuivajärven vaikuttava karjalaistalo Domnan Pirtti on muistomerkki suurelle taitajalle, Domna Huoviselle. Hietajärvellä on uutena nähtävyytenä karjalaista perinnettä esittelevä Jussin talo. Luonto on innoittanut taiteilijoita Kalevalan jälkeenkin. Suomussalmen suuri mies, korpikirjailija Ilmari Kianto on tehnyt kainuulaisia sielunmaisemia tunnetuksi ja Lentuan maisemissa ajatteli Veikko Huovisen havukka-aholainen sinisiä ja punaisia ajatuksiaan. Kuhmon Kamarimusiikkifestivaali sai alkunsa, kun 1970-luvulla joukko muusikoita halusi tulla musisoimaan luonnon keskelle ja loppu on historiaa. 16
17 Seudulta löytyy merkkejä myös erittäin vanhasta kulttuurista. Hossan tuhansia vuosia vanhat kalliomaalaukset tuovat arvoituksellisen lisänsä matkailun vetovoimatekijöihin. Arkeologisia löytöjä on tehty myös Kalevalapuiston ja Ystävyyden puiston alueilta. Asutus asettui aikoinaan rannoille ja vaaroille, ja erämaan keskellä asumisesta kertovatkin esimerkiksi Levävaaran ja Latvavaaran kruununmetsätorpat Kuhmon Elimyssalolla ja Närängän erämaatila Etelä-Kuusamossa. Maastossa tulee vastaan kaskeamisen merkkejä ja pyyntikuoppien jäänteitä muistoina entisaikaisesta riistanpyynnistä. Tervanpoltto ja kauppaaminen siirsivät korpiseutujen asukkaat rahatalouden piiriin. Samat vesistöt, jotka aikoinaan kuljettivat tervaa tiettömiltä salomailta rannikolle, jouduttavat nyt retki- ja koskimelojien matkaa. Kainuussa elää vahva maakuntaidentiteetti. Perinteiset ja nykyaikaiset työtavat, ympäristö ja esineet, ruoka- ja liikuntakulttuuri yhdistyvät kestävän kehityksen periaatteisiin, omavaraisuuden arvostamiseen ja innovatiivisuuteen. Talvisota vaikutti vahvasti kainuulaisten elämään. Suomen sotahistorian merkittävimpien taistelujen näyttämöt Raate ja Saunajärvi, samoin kuin nähtävyyskohteet Raatteen Portti ja Talvisotamuseo, vetävät kiinnostuneita kävijöitä. Vaikka luonto jo peittääkin varsinaiset taistelutantereet, saattaa niillä edelleen havaita sodan sekä ihmiselle että luonnolle aiheuttamat tuhot. Seudun rikas kulttuuri on mukana matkailuyrittäjien ohjelmapaketeissa. Yrityshaastatteluissa kävi kuitenkin ilmi, että kulttuuritarjonta vaatii vielä tuotteistamista. Tietoa on runsaasti, mutta se on monin osin hajallaan ja siksi vaikeasti käytettävissä. Toisaalta koetaan, että kulttuuriperintöön liittyvät tarinat luovat huomattavaa lisäarvoa ohjelmiin. 4.3 Elämyksiä luonnossa ja luonnosta Itäisessä Kainuussa Idän Taigalla voi harrastaa luontoliikuntaa ja käyttää palveluita, jotka suurelta osin pohjautuvat alueen luonnon ja kulttuurin vetovoimaan. Hossa, Kalevalapuisto ja Ystävyyden puisto tarjoavat hyvät luontoharrastusmahdollisuudet. Hyvin varustellut polkuverkostot kutsuvat kulkemaan. Kohteista löytyy sopiva kaikenikäisille ja -kuntoisille kulkijoille. Hossan luontokeskus palvelee Hossan seudun matkailijoita, ja Luontokeskus Petolassa Kuhmossa voi perehtyä karhun, suden, ilveksen ja ahman sekä metsäpeuran elämään. Idän Taigan matkailuyrittäjät tarjoavat persoonallisia, laadukkaita, luonnonläheisiä tuotteita pääasiassa pienille ryhmille. Esimerkiksi luonnontarkkailu, opastetut vaellus- ja melontaretket sekä husky- ja porosafarit ovat saaneet laajalti kiitosta. Extremeä tarjoaa mm. koskikellunta talvella, rauhaa ja hiljaisuutta taas opastettu patikointi retkipolulla. Laajat selkoset vetävät metsästäjiä ulkomailta saakka ja isommat ja pienemmät virtapaikat, samoin kuin laajemmatkin järvenselät, houkuttelevat kalasaaliiden narraajia. Luonnossa koettuja elämyksiä täydentävät erilaiset käyntikohteet. Kuhmo-talo on henkisen kasvun keskus, elegantti ja kiitelty tapahtumapaikka. Juminkeko ja Kalevala Spirit johdattavat kalevalaiseen maailmaan ja suomalaisuuden syvimpään olemukseen kaikkien aistien välityksellä. Talvisotamuseot Suomussalmella (Raatteen Portti) ja Kuhmossa täydentävät sotatantereilla vierailulta saatuja kokemuksia ja Suomussalmen Hiljainen kansa pysäyttää miettimään kainuulaisen kansan sisua ja nälkämaan laulua. Sekä majoitus- että ruokailupaikat tuovat paikallista identiteettiä esille ja ylpeinä tarjoavat paikallisia herkkuja ja perinneruokia. Matkailija saakin usein syödäkseen rönttösiä ja eräänlaista perinnepizzaa kala-, lanttu- tai pottukukkoa. 17
18 Idän Taiga tarjoaa siis kävijöilleen runsaasti kulttuuriin, historiaan ja luontoon perustuvia yksilöllisiä matkailupalveluja jokaisena vuodenaikana. Nämä kaikki alueen matkailulliset vetovoimatekijät sisältyvät kuvaan 2, joka syntyi matkailuvalttien kartoittamiseksi järjestetyssä yrittäjätyöpajassa. Kuva 2: Idän Taigan vetovoimatekijät. 18
19 5 Luontomatkailun nykytila Yrityshaastattelujen (Pulkkinen 2010) perusteella Idän Taigan matkailuyrittäjät kokevat matkailun nykytilan ja toimintaympäristön yleisesti ottaen hyväksi, vaikkakin kehitettävää vielä on. Yrittäjien välistä yhteistyötä on runsaasti ja yhteistyö Metsähallituksen luontopalvelujen kanssa toimii, joskin toimintaperiaatteet koetaan jäykiksi. Luonnonsuojelualueet nähdään erittäin tärkeiksi yritysten toiminnan kannalta. Monen yrityksen toiminnot sijoittuvat osin luonnonsuojelualueille tai niiden läheisyyteen. Metsähallituksen tuottama tieto suojelualueista ja luontoarvoista on hyödyllistä. Tietoa haetaan verkkosivustojen lisäksi luontokeskuksista ja suoraan luontopalvelujen henkilöstöltä sekä Kuhmossa kaupungin vapaaaikatoimelta ja Suomussalmella matkailutoimistosta. Seuraavassa perehdytään tarkemmin Idän Taigan alueen matkailun kysyntään ja tarjontaan sekä opastusviestintään ja luodaan katsaus matkailun vahvuuksiin ja mahdollisuuksiin. 5.1 Kysyntä Idän Taiga ry:n jäsenille tehtyjen yrityshaastattelujen (Pulkkinen 2010) mukaan yritysten asiakkaat jakaantuvat melko tasaisesti kotimaisiin ja ulkomaisiin. Matkanjärjestäjien kautta tulee n. 36 % asiakkaista, omatoimisesti 64 %. Ulkomaalaisista eniten käy brittejä, ranskalaisia, saksalaisia ja venäläisiä. Runsaasti asiakkaita tulee myös Italiasta, Espanjasta ja Keski-Euroopasta. Erityisesti luontokuvaajia tulee Ruotsista ja muista Pohjoismaista. Eniten asiakkaita käy kesäaikaan, hiljaisinta on keväällä (taulukko 1). Taulukko 1. Yritysten asiakkaiden jakautuminen vuodenajoille. Vuodenaika Osuus asiakkaista, % Kesä ( ) 43 Syksy ( ) 12 Talvi ( ) 24 Kevättalvi ( ) 13 Kevät ( ) 8 Yhteensä 100 Yritysten asiakasmääristä ei ollut saatavana tarkkoja tietoja. Vuotuisten asiakkaiden määrät vaihtelevat yksittäisen ohjelmapalveluyrittäjän muutamasta sadasta asiakkaasta (esimerkiksi hiihtovaellusretket) suosittujen nähtävyyskohteiden (esimerkiksi Hiljainen kansa) kymmeniin tuhansiin asiakkaisiin. Kainuun kv-matkailun markkinointihankkeen (Kainuun Etu Oy 2010) keräämien tietojen mukaan kesän 2010 matkailukaudella erilaisten kesäohjelmien kysyntä kasvoi. Esimerkiksi alueen viidessä suurimmassa eläintenkatselu- ja kuvausyrityksessä asiakkaita kävi yhteensä lähes Metsähallitus seuraa säännöllisesti luonnonsuojelu- ja retkeilyalueiden käyntimääriä. Seurantavälineinä ovat laskurit, vieraskirjamerkinnät, polttopuun kulutus sekä kalastus- ja metsästyslupien myyntimäärät. Lisäksi tehdään kävijätutkimuksia. Hossassa viimeisin kävijätutkimus on tehty vuonna 2007 (Metsähallitus 2008b). Vuonna 2005 kävijöiden kokemuksia ja mielipiteitä selvitettiin Martinselkosessa, Murhisalolla ja Itärajan retkeilyreitillä Kalevalapuistossa sekä Elimyssalon, Lentuan ja Iso-Palosen Maariansärkkien luonnonsuojelualueilla Ystävyyden puistossa (Metsähallitus 2005a). 19
20 Eniten kävijöitä on Hossassa, missä palvelutarjontakin on runsainta ja monipuolisinta (taulukko 2). Kalevalapuiston ja Ystävyyden puiston matkailu- ja retkeilykäyttö on melko vähäistä. Nämä alueet kiinnostavat lähinnä omatoimisia retkeilijöitä, jotka haluavat liikkua erämaisessa luonnossa myös polkujen ulkopuolella, yleensä jonkin harrastuksen parissa. Suuri osa alueiden kävijöistä ja palvelujen käyttäjistä on paikallisia ihmisiä, jotka tulevat alueille metsästämään, kalastamaan tai marjastamaan. Luontokeskusten asiakasmääriä ja asiakastyytyväisyyttä mitataan palvelupisteiden asiakastutkimuksissa. Hossan luontokeskuksessa asiakastutkimus tehtiin edellisen kerran vuonna 2005 (Metsähallitus 2005b), Luontokeskus Petolassa 2006 (Metsähallitus 2008c). Tavoitteena on tehdä asiakastutkimukset noin viiden vuoden välein. Lisäksi palvelupisteissä kerätään jatkuvaa palautetta. Lukuja Hossan luontokeskuksen ja Luontokeskus Petolan käyntimääristä ja asiakastyytyväisyydestä on taulukossa 3. Taulukko 2: Hossan, Kalevalapuiston ja Ystävyyden puiston käyntimäärät vuonna 2009 Metsähallituksen kävijälaskentojen mukaan. Alue Käyntimäärä 2009 Hossa Kalevalapuisto Ystävyyden puisto Taulukko 3: Käyntimäärät ja asiakastyytyväisyys luontokeskuksissa. Palvelupiste Käyntimäärä 2009 Asiakastyytyväisyys asiakastutkimusten perusteella (asteikko 1 5, valtakunnallinen keskiarvo 4,30) Hossan luontokeskus ,5 Luontokeskus Petola ,5 5.2 Tarjonta Idän Taigan matkailuyhdistyksessä on mukana 61 jäsentä (tilanne keväällä 2010). Niistä kuhmolaisia on 24 ja suomussalmelaisia 22. Muualta Kainuusta jäseniä on 8 ja Kainuun ulkopuolelta 7. Jäsenyritysten toimialat jakautuvat pääasiassa kolmeen luokkaan (taulukko 4). Taulukko 4. Idän Taigan jäsenyritysten toimialat. Toimiala Jäseniä Wildlife 36 Majoitus 12 Kulttuuri 13 Yhteensä 61 Jako on suuntaa antava, sillä esimerkiksi monet wildlife-ohjelmapalvelujen tarjoajat järjestävät myös pienimuotoista majoitusta ja majoitusliikkeillä on ohjelmistossaan kulttuuriohjelmia. Vaikka kaikki matkailupalveluja tarjoavat yritykset eivät ole Idän Taiga ry:n jäseniä, yhdistyksen jäsenyritykset edustavat kattavasti alueen matkailutarjontaa. Yhdistyksen toiminnassa on mukana niin hotelleja, mökkiyrittäjiä, ravintoloita kuin ohjelmapalveluyrityksiäkin. Yhteistä on alueen vetovoimatekijöiden hyödyntäminen matkailussa. Idän Taiga ry:n käyttämää Wild Taiga -tuotemerkkiä kuvataan seuraavasti (www.wildtaiga.fi): 20